కంటతడి పెట్టిస్తున్న 'కరోనా' చిత్రం!
Updated : 08/03/2020 21:45 IST
ఇంటర్నెట్‌డెస్క్‌: కంటికి కనిపించని శత్రువుతో బయటికి కనిపించని యుద్ధం చేస్తోంది చైనా. కరోనా వైరస్‌ ప్రభావంతో ఆ దేశంలో ఇప్పటికే విషాద ఛాయలు అలముకున్నాయి. రోజురోజుకూ విస్తరిస్తున్న వైరస్‌ను అడ్డుకునే మార్గం దొరక్క వైద్యులు, శాస్త్రవేత్తలు తలలుపట్టుకుంటున్నారు. మరోవైపు ప్రభుత్వం కూడా ఆర్థికంగానూ దెబ్బతింటోంది. ఇప్పటికే దాదాపు 3,000 మందికి పైగా ప్రాణాలు కోల్పోయారు. 80వేలకు పైగా వైరస్‌ సోకి మంచంపట్టారు. ఆసుపత్రిలో చేరిన కరోనా బాధితులు తిరిగి వస్తారో రారో తెలియక చైనీయుల గుండెలు బరువెక్కుతున్నాయి. ఈ నేపథ్యంలో సోషల్‌ మీడియాలో వైరల్‌గా మారిన ఒక కరోనా బాధితుడి చిత్రం అందర్నీ కంటతడి పెట్టిస్తోంది.
ఆసుపత్రిలో కరోనా బాధితుల పరిస్థితి ఎలా ఉంటుందో మనకు తెలిసిందే. కనీసం జెల్లో ఖైదీలకైనా అప్పుడప్పుడు బయటి ప్రపంచాన్ని చూపిస్తారు. తనవాళ్లతో మాట్లాడుకునే అవకాశం కల్పిస్తారు. కానీ, కరోనా బాధితుల పరిస్థితి మాత్రం దయనీయం. ఎవర్నీ చూడనివ్వరు. ఎవరితో మాట్లాడనివ్వరు. వాళ్లు ఆసుపత్రి నుంచి బయటికి రావాలంటే రెండే మార్గాలు. ఒకటి వైరస్‌ నుంచి కోలుకోవాలి. లేదంటే ప్రాణాలైనా విడిచిపెట్టాలి.
కరోనా ప్రభావం ఎక్కువగా వుహాన్‌లో 87 ఏళ్ల ఓ వ్యక్తి కరోనా లక్షణాలతో ఆసుపత్రిలో చేరాడు. అతడికి కరోనా ఉన్నట్లు నిర్ధారణ అయింది. దీంతో నెల రోజుల పాటు ఆసుపత్రిలోనే ఉండాలని వైద్యులు సూచించారు. దీంతో ఇక బయటికి వెళతానన్న నమ్మకం కోల్పోయిన ఆ వృద్ధుడు తన పర్యవేక్షణ చూసుకునే వైద్యుడిని ఒక కోరిక కోరాడు. ఒక్కసారి సూర్యాస్తమయాన్ని చూడాలని ఉందని, ఎలాగైనా తనకు చూపించాలని వేడుకున్నాడు. వృద్ధుడి కోరిక కాదనలేకపోయిన ఆ వైద్యుడు మంచంతో సహా వృద్ధుడిని బయటికి తీసుకెళ్లాడు. భవనాల మధ్యలో నుంచి అస్తమిస్తున్న సూర్యుడిని ఆ వృద్ధుడికి చూపించాడు. సూర్యాస్తమయాన్ని చూసిన ఆ వృద్ధుడు మురిసిపోయాడు. దీనికి సంబంధించిన చిత్రం ఓ వ్యక్తి ట్విటర్లో పోస్టు చేశాడు. ఈ దృశ్యాన్ని చూసి చాలా మంది నెటిజన్లు.. 'ఇది గుండెలు పిండేస్తున్న దృశ్యం. వైద్యులు నిజంగా మన హీరోలు' అని పేర్కొంటున్నారు.
kantatadi pettistunna 'karona' chitram!
Updated : 08/03/2020 21:45 IST
internetedesky: kantiki kanipinchani satruvuto bayatiki kanipinchani yuddham chestondi chaina. karona vairism prabhaavamtho aa desamlo ippatike vishaada chaayalu alamukunnayi. rojurojuku vistaristunna vairasnu addukune maargam dorakka vaidyulu, saastravettalu talalupattukuntunnara. marovaipu prabhutvam kuudaa aardhikamgaanuu debbatintondi. ippatike daadaapu 3,000 mandiki paiga praanaalu kolpoyaru. 80velaku paiga vairism soki manchampattaaru. aasupatrilo cherina karona baadhitulu tirigi vastaro raro teliyaka chaineeyula gundelu baruvekkutunnaayi. ee nepathyamlo soshalni medialo vairalnigaa maarina oka karona badhithudi chitram andarnee kantatadi pettistondi.
aasupatrilo karona baadhitula paristhiti ela untundo manaku telisinde. kaneesam jello khaidiilakainaa appudappudu bayati prapanchaanni chuupistaaru. tanavaallato matladukune avakaasam kalpistaaru. cony, karona baadhitula paristhiti maatram dayaneeyam. evarni chudanivvaru. evaritho matladanivvaru. vaallu aasupatri nunchi bayatiki ravalante rende maargaalu. okati vairism nunchi kolukovali. ledante praanaalainaa vidichipettaali.
karona prabhaavam ekkuvagaa vuhaanlo 87 ella oo vyakti karona lakshanaalato aasupatrilo cheraadu. atadiki karona unnatlu nirdhaarana ayindi. deentho nela rojula paatu aasupatrilone undaalani vaidyulu suuchimchaaru. deentho ika bayatiki velataananna nammakam kolpoina aa vruddhudu tana paryavekshana chusukune vaidyudini oka korika koradu. okkasari suuryaastamayaanni chuudaalani undani, elagaina tanaku chuupimchaalani vedukunnadu. vruddhudi korika kaadanalekapoyina aa vaidyudu manchamtho sahaa vruddhudini bayatiki teesukellaadu. bhavanala madhyalo nunchi astamistunna suuryudini aa vruddhudiki chuupimchaadu. suuryaastamayaanni chusina aa vruddhudu murisipoyadu. deeniki sambandhinchina chitram oo vyakti twiterlo postu cheshaadu. ee drushyaanni chusi chala mandi netijanlu.. 'idhi gundelu pindestunna drushyam. vaidyulu nijamgaa mana heerolu' ani perkontunnaru.